અમદાવાદ-ગાંધીનગર વચ્ચે મેટ્રો રેલ શરૂ કરવા કવાયત ચાલી રહી છે. છેલ્લા ત્રણ મહિનામાં શ્રેણીબદ્ધ બેઠકો સરકારના સચિવકક્ષાના અધિકારીઓ સાથે દિલ્હી મેટ્રોરેલ પ્રોજેક્ટના વડા શ્રીધરન કરી રહ્યા છે અને છેલ્લી બેઠકમાં મેટ્રો રેલ અંગે ત્રણ વિકલ્પ ઉપર ચર્ચા-વિચારણા કરવામાં આવી હતી, જેમાં સરખેજથી ગાંધીનગર વાયા કાલુપુર રેલવે સ્ટેશનના રેલવેટ્રેક ઉપર મેટ્રો રેલ શરૂ થઈ શકે છે તે અંગેની શક્યતા તપાસાઈ રહી છે. ટૂંક સમયમાં આ પ્રોજેક્ટ અંગે નિર્ણય લેવાય તેવી શકયતા વ્યક્ત કરાઈ રહી છે.